Oliver Cromwell pärines Inglise alamaadlist ning veetis elu esimesed 40 aastat suhteliselt silmatorkamatult. Tema suguvõsast oli küll pärit riigimehi, teiste seas kuningas Henry VIII kantsler Thomas Cromwell. Kuni onult päranduse saamiseni meenutas tema elustiil vabatalupojast farmeri oma. Pärast usulist pöördumist samal aastakümnel võttis Cromwell omaks sõltumatute puritaanide elulaadi. Valitsejana harrastas ta agressiivset ja tõhusat välispoliitikat, mis kujundas valitsetava maa tulevikku pikaks ajaks. Pärast tema surma varises Inglise vabariik aga kokku ning 1660. aastal tuli kuninglik suguvõsa taas võimule (Stuartite restauratsioon).